Black Rose: A Rock Legend

***Black Rose: A Rock Legend*** er det niende albumet til det irske rockebandet Thin Lizzy. Albumet ble utgitt i 1979 og har blitt beskrevet som et av bandets «største og mest suksessrike album».

Det var første gang gitarist Gary Moore ble værende i Thin Lizzy lenge nok til å spille inn et album, etter tidligere korte perioder med bandet i 1974 og 1977. Albumet nådde andreplassen på den britiske hitlisten, noe som gjorde det til bandets album med høyest plassering i Storbritannia. Det var deres fjerde album på rad som solgte til gull av BPI.

## Albumet
*Black Rose* inkluderte den andre sangen Phil Lynott skrev om et familiemedlem med tittelen «Sarah». Den første sangen med dette navnet dukket opp på albumet *Shades of a Blue Orphanage* fra 1972, skrevet om bestemoren hans, som også het Sarah. Sangen på *Black Rose* handler om hans nyfødte datter. Det siste sporet, «Róisín Dubh», består av tradisjonelle sanger, alle arrangert av Lynott og Moore, samt mange originale deler. Sangen «Will You Go Lassie, Go» (også kjent som «Wild Mountain Thyme») blir noen ganger feilaktig kreditert som en tradisjonell sang, men ble faktisk skrevet av William McPeake og først spilt inn av Francis McPeake. Den er kreditert på albumet til «F. McPeak». Minst to av sangene, «Waiting for an Alibi» og «S&M», ble spilt inn tidlig på sommeren 1978 før Brian Robertson forlot bandet.

Singelene fra albumet var «Waiting For An Alibi»/«With Love», «Got To Give It Up»/«With Love, Sarah»/«Got To Give It Up», «Do Anything You Want To»/«Just The Two Of Us» ble også gitt ut med «S&M» som B-side. En EP ble også gitt ut i 1979 med «Jailbreak»/«Johnny The Fox Meets Jimmy The Weed»/«The Boys Are Back In Town»/«Waiting For An Alibi».

I en samtidig fikk albumet positiv anmeldelser, hardrock stilen var en anelse mykere og mer rock. I en senere anmeldelse beskrev Greg Prato fra AllMusic albumet som: «Thin Lizzys siste ekte klassiske album» og «deres mest musikalsk varierte, gjennomførte og suksessrike studioalbum». Han roste Moores tilstedeværelse som: «en perfekt match» og trakk frem «Do Anything You Want To», «Waiting for an Alibi» og «Sarah» som spor som skilte seg ut. Han roste også tittelsporet og dets «fantastiske, komplekse gitarsolo». I Collectors Guide to Heavy Metal definerte Martin Popoff albumet som «en sjarmerende utgivelse» der «Waiting for an Alibi» og «Got to Give It Up» fremstår som «to Thin Lizzy-klassikere» og tittelsporet «er på et plan mer i liga med fin litteratur enn noe så basalt som rock 'n' roll».

Thin Lizzy var ikke like populære i Amerika som i Europa og albumet fikk kun en 81. plass på Billboard 200, men på UK Albums listen ble det 2. plass, 8. i Sverige og 15. på VG-lista.

## Sporliste
**Side A**
# Do Anything You Want To (Phil Lynott) 3:53
# Toughest Street in Town (Scott Gorham, Lynott, Gary Moore) - 4:01
# S&M (Brian Downey, Lynott) - 4:05
# Waiting for an Alibi (Lynott) - 3:30
# Sarah (Lynott, Moore) - 3:33

**Side B**

# Got to Give It Up (Gorham, Lynott) - 4:24
# Get Out of Here (Lynott, Midge Ure) - 3:37
# With Love (Lynott) - 4:38
# Róisín Dubh (Black Rose): A Rock Legend (Lynott, Moore) - 7:06

## Medvirkende
**Thin Lizzy**

* Phil Lynott – vokal, bassgitar, tolvstrengsgitar
* Scott Gorham – gitar og rytmegitar, korvokal
* Gary Moore – gitar og rytmegitar, korvokal
* Brian Downey – trommer, perkusjon

**Andre musikere**

* Jimmy Bain – bassgitar på «With Love»
* Huey Lewis – munnspill på «Sarah» og «With Love»
* Mark Nauseef – trommer på «Sarah» (ikke kreditert)

## Referanser